Գիշերային հեծանվարշավի մասնակից Շահե Թաջիրյանն ասաց, որ նախորդ արշավին էլ է մասնակցել և շատ լավ տպավորություններ ունի. «Գիշեր, հեծանիվ, լավ մարդիկ, հեծանվորդներ վերջիվերջո...»։ Արթուր Սախկալյանը ևս տպավորված էր գիշերային արշավից. «Հաճելի է, որ մարդիկ օրինակ են ծառայում ուրիշներին էս փոքրիկ դմբո քաղաքում, որ ուրիշ դմբոներ էլ հեծանիվ քշեն։ Խենթություն է թվում, որ կողքից տեսնում ես՝ լիքը մարդ գիշերով հեծանիվ է քշում։ Մարդիկ գալիս հարցնում են՝ ի՞նչ է, ո՞նց է։ Հետո որ փողոցներն ազատ են, ավելի ես զգում «Մենք ենք այս քաղաքի տերը» գաղափարի իմաստը»։